**ชื่อเรื่อง** : ชุมชนสะอาด ลดปริมาณขยะ ตำบลหลักเหลี่ยม

**ผู้แต่ง** : นายวิเชียร นาสมบูรณ์

**หลักการและเหตุผล** :

 ด้วยสถานการณ์ขยะที่เกิดขึ้นในแต่ละวันของชุมชนหลักเหลี่ยมมีแนวโน้มที่จะเพิ่มขึ้น และเป็นปัญหาในการกำจัด และทำลาย อีกทั้งมีขยะอันตรายที่ไม่สามารถกำจัดได้ ทั้งหมด ก่อให้เกิดปัญหาการสะสมของขยะเป็นจำนวนมากภายในสถานที่บ่อกำจัดขยะและชุมชนของตำบลซึ่งเพิ่มปริมาณขึ้นทุกๆวันและยุ่งยากต่อการกำจัด และกลายเป็นแหล่งสะสมของเชื้อโรคภายในพื้นที่เขตตำบลและพื้นที่ใกล้เคียง

 พื้นที่ตำบลหลักเหลี่ยมเป็นพื้นที่ที่มีหมู่บ้านและชุมชนขนาดใหญ่จากการเพิ่มขึ้นของจำนวนครัวเรือนและประชากรในปัจจุบันทำให้ประมาณขยะในแต่ละวันของชุมชนหลักเหลี่ยมเพิ่มปริมาณขึ้นทุกๆ วัน ดังนั้นเพื่อเป็นการลดปริมาณขยะในพื้นที่เขตตำบลหลักเหลี่ยม จึงต้องมีการแก้ไขปัญหาสะสมของขยะภายในชุมชน โดยการสร้างความเข้าใจ เพื่อให้ตระหนักให้ความสำคัญและเกิดความร่วมมือภายในชุมชนอย่างจิงจัง นำไปสู่การลดปริมาณขยะอย่างยั้งยืน

**วัตถุประสงค์ :**

1. เพื่อให้ประชาชนตระหนักถึงความสำคัญของการลดปริมาณขยะ
2. เพื่อให้ประชาชนสมารถคัดแยกขยะได้ถูกประเภท ถูกชนิด
3. เพื่อให้ปริมาณขยะที่เกิดขึ้นในเขตตำบลหลักเหลี่ยมลดลง
4. เพื่อส่งเสริมการปรับเปลี่ยนพฤติกรรมในการทิ้งขยะภายในหมู่บ้านและชุมชน

**ตัวชี้วัด :**

 **1.** ประชาชนสมารถคัดแยกขยะได้ถูกประเภท ถูกชนิด

 **2.** ปริมาณขยะลดลงอย่างต่อเนื่อง

**กลุ่มเป้าหมาย :**

ปชช. จำนวน 10 หมู่บ้านในพื้นที่ตำบลหลักเหลี่ยม

**วิธีดำเนินการ :**

1. แต่งตั้งคณะกรรมการดำเนินงานโครงการและหน้าที่รับผิดชอบ
2. ร่วมกันประชุมวางแผน กำหนดพื้นที่เป้าหมายเนื้อหาและรูปแบบวิธีการดำเนินงานโครงการ
* แต่งตั้งเจ้าหน้าที่ผู้ปฏิบัติงานตามแผนงานโครงการ
* ประชาสัมพันธ์โครงการและประสานงานกันหน่วยงานที่เกี่ยวข้อง
1. ประชุมชี้แจงแนวทางการจัดการขยะในชุมชน ทุกหมู่บ้าน พร้อมคัดชุมชนที่ยินดีเป็นตัวอย่างให้เข้าร่วมโครงการให้เป็นแหล่งเรียนรู้
2. จัดเตรียมสื่อการจัดการขยะ เครื่องมือและอุปกรณ์ในการคัดแยกประเภทจัดการขยะเปียก และการแยกขยะแห้งเพื่อนำกลับไปใช้ประโยชน์ใหม่ (การจัดเก็บและกำจัดขยะด้วยถังขยะแยกประเภท และการแปรรูปขยะให้เป็นประโยชน์)
3. จัดอบรมให้ความรู้และหาแนวทางในการจัดการขยะภายในชุมชนให้เหมาะสม ตามสื่อการสอนแก่ผู้เข้าร่วมโครงการ และกำหนดแนวทางในการปรับปรุงสิ่งแวดล้อมและการจัดการขยะให้เหมาะสมเพื่อให้สามารถเป็นแหล่งเรียนรู้ของชุมชนได้
4. ตรวจประเมินหมู่บ้าน/ชุมชนจัดการขยะ เพื่อค้นหาข้อดีของการจัดการขยะชุมชนสะอาดเพื่อลดปริมาณขยะพร้อมจัดทำแบบประเมินความพึงพอใจของประชาชนภายในพื้นที่ตำบลหลักเหลี่ยมที่เข้าร่วมโครงการ
5. ประชาสัมพันธ์หมู่บ้านและชุมชนที่เข้าร่วมโครงการและสามารถเป็นหมู่บ้านและชุมชนการจัดการขยะแหล่งเรียนรู้ของชุมชน ผ่านหอกระจายข่าวของหมู่บ้าน และในที่ประชุม ระดับหมู่บ้านและตำบล
6. ประเมินผลการดำเนินงานและสรุปผลการดำเนินงานตามงานโครงการ ส่งให้กองทุนหลักประกันสุขภาพ

**ระยะเวลาดำเนินการ**

ระหว่างเดือน กุมภาพันธ์ - กันยายน 2560

**สถานที่ดำเนินการ**

พื้นที่ตำบลหลักเหลี่ยม

**งบประมาณ**

จากกองทุนหลักประกันสุขภาพองค์การบริหารส่วนตำบลหลักเหลี่ยม จำนวน 70,000 บาท

**ผลที่คาดว่าจะได้รับ :**

1. ประชาชนได้ตระหนักถึงความสำคัญของการลดปริมาณขยะ
2. ประชาชนภายในเขตำบลหลักเหลี่ยมสมารถคัดแยกขยะได้ถูกประเภท ถูกชนิด
3. มีหมู่บ้านและชุมชนต้นแบบตัวอย่างแหล่งเรียนรู้การจัดการขยะ
4. ทำให้ปริมาณขยะที่เกิดขึ้นในเขตตำบลหลักเหลี่ยมลดลง